tartuNLP/wikipedia-smugri-20251201 huggingface dataset:
Merten pallonpuolisko

Merten pallonpuolisko on maapallolla se pallonpuolisko eli isoympyrän rajoittama alue, jossa merten osuus pallonpuoliskon kokonaispinta-alasta on suurin. Merten pallonpuoliskon keskipiste sijaitsee Tyynenmeren lounaisosassa lähellä Uuden-Seelannin Bountysaaria, kohdassa 47° 13′ eteläistä leveyttä ja 178° 28′ itäistä pituutta Greenwichistä. Toinen puoli maapallon pintaa on mannerten pallonpuolisko.
Merten pallonpuoliskolla on vain yksi kahdeksasosa maapallon maapinta-alasta, ja sen pinta-alasta yli 90 % on merta. Siellä sijaitsevat kuitenkin Australia ja Etelämanner kokonaisuudessaan sekä Etelä-Amerikan eteläisin osa ja sekä Aasiasta pääosa Indonesian saaristoa. Valtameristä sijaitsevat merten pallonpuoliskolla Eteläinen jäämeri kokonaisuudessaan, suurin osa Intian valtamerestä ja Tyynestämerestä sekä Atlantin eteläisin osa.
Raino Puottula

Raino Puottula (27. maaliskuuta 1930 Turku – 17. lokakuuta 2011) oli naantalilainen päätoimittaja ja kotiseutuneuvoksen arvonimellä palkittu kotiseutuhistorioitsija. Hän teki pitkän uran toimittajana sekä päätoimittajana naantalilaisissa paikallislehdissä.
Puottulan perhe muutti Turusta Naantaliin Rainon ollessa kolmevuotias. Puottula voitti 17-vuotiaiden Suomen mestaruuden korkeushypyssä vuonna 1947, ja myöhemmin urheilumiehenä perusti oman vuosina 1955–1960 julkaistun "Hiilimurska"-urheilulehden. Toimittajana "Uutis-Valjakko"-paikallislehdessä vuosina 1963–1965 ja toimitussihteerinä 1966–1975. "Naantalin lehti" -paikallislehden toimittajana lyhyen aikaa vuonna 1965. "Rannikkoseutu"-paikallislehden päätoimittajana Puottula toimi vuosina 1975–1987 ja kirjoitti myös pakinoita lehteen. Puotula ei osallistunut paikalliseen puoluepolitiikkaan.
Puottula tunnetaan Naantalissa kotiseutuhistorioitsijana, Naantalin tuntijana, ja hän onkin lahjoittanut Naantalin museolle huomattavasta yksityisestä arkistostaan valokuvia ja lähdearkistonsa osia. Puottula oli palauttamassa Naantaliin Tuhkamarkkinaperinnettä. Puottula on kirjoittanut useita Naantalin paikallishistoriaa käsitteleviä kirjoja. Lisäksi Pouttula on kirjoittanut useita historiikkeja, kuten Naantalin Löylyn, Naantalin kylpylän ja Naantalin sähkölaitoksen.
Puottula asui vaimonsa kanssa Naantalin Kuparivuorella yli 57 vuotta. Heillä on kaksi tytärtä. Suomen tasavallan presidentti Tarja Halonen myönsi Puottulalle 27. marraskuuta 2009 kotiseutuneuvoksen arvon. Puottula valittiin Naantalissa vuoden 1995 Unikeoksi.
Taxellin työryhmä

Taxellin työryhmä tai Taxellin komitea oli Suomen hallituksen vuonna 2008 asettama, Suomen perustuslain uudistamista pohtiva työryhmä. Vanhasen II hallitus asetti sen lokakuussa 2008, tärkeimpänä aiheena presidentin valtaoikeuksien karsiminen. Komitea onkin jämähtänyt siitä kiistelyyn. Muita hallituksen esityksen keskeisiä muutosehdotuksia ovat esimerkiksi maininnan Suomen jäsenyydestä Euroopan unionissa lisääminen perustuslakiin ja valtiollisen kansalaisaloitteen käyttöönotto Suomessa. Myös Suomen edustautumista Eurooppa-neuvostossa ja valtion ylimmän johdon edustusta vaativassa Euroopan unionin muussa toiminnassa pohditaan.
Työryhmän johdossa on Christoffer Taxell. Työryhmä jätti ehdotuksensa oikeusministerille helmikuussa 2010.
Anticostinsaari

Anticostinsaari () on Québecin provinssiin kuuluva suuri saari, joka sijaitsee Saint Lawrencen joen suulla Kanadan itärannikolla. Se on metsästyksen ja kalastuksen harrastajien suosima luontomatkailukohde, jossa ammutaan vuosittain yli 9 000 valkohäntäpeuraa.
Luonto ja maantiede.
Anticostinsaaren pituus on yli 220 kilometriä, leveys enimmillään 56 kilometriä ja pinta-ala lähes 8 000 neliökilometriä. Sen kallioperä on siluuri- ja ordovikikausilla muodostunutta kalkkikiveä, jota peittävät useista eri lähteistä peräisin olevat sedimenttikivilajit. Maasto on suhteellisen tasaista ja keskimäärin 126 metrin korkeudella merenpinnasta.
Saarella vallitsee subboreaalinen meri-ilmasto, jolle ovat tyypillisiä viileät kesät ja leudot talvet. Ilman lämpötila on keskimäärin −10 °C tammikuussa ja 15 °C heinäkuussa. Talvella sataa paljon lunta.
Saaren metsät kuuluvat Kanadan havumetsävyöhykkeeseen, ja niiden valtapuita ovat valkokuusi, mustakuusi ja palsamipihta. Suuren valkohäntäpeurakannan vuoksi pensaskasvillisuus on niukkaa. Saaren itäosissa on metsien lisäksi turvesoita.
Alkuperäisiä nisäkäslajeja ovat amerikansaukko, kettu, peurahiiri sekä lepakoihin kuuluvat pikkuruskosiippa ja "Myotis septentrionalis". Mustakarhu ja amerikannäätä ovat hävinneet sukupuuttoon 1900-luvulla. Saarelle istutetuista nisäkäslajeista elinvoimaisimpia ovat valkohäntäpeura, hirvi, lumikenkäjänis, kanadanmajava sekä piisami. Runsaaseen linnustoon kuuluu varsinkin merilintuja. Saaren valkopäämerikotkakanta on yksi merkittävimmistä Pohjois-Amerikan koillisosissa. Istutetuista lintulajeista ovat menestyneet röyhelöpyy ja kanadanpyy.
Historia ja merkitys.
Anticostinsaari oli lähes asumaton vuoteen 1895 saakka, jolloin saaren osti ranskalainen suklaamestari Henri Menier tavoitteenaan kehittää siitä lomakohde metsästäjille ja kalastajille. Hän yritti istuttaa saarelle valkohäntäpeuroja, biisoneita ja saksanhirviä, mutta vain peurat sopeutuivat uuteen ympäristöön. Menier’n laivaamista 220 valkohäntäpeurasta on sittemmin muodostunut jo yli 150 000 yksilön populaatio, joka on suurempi kuin missään muualla Pohjois-Amerikan itäosissa. 1900-luvulla saaren omistus vaihtui metsäyhtiöltä toiselle, kunnes se päätyi vuonna 1974 Québecin provinssihallinnolle.
Anticostinsaaren pysyvä asutus on keskittynyt länsikärjessä sijaitsevaan Port-Menier’n kylään, jossa elää noin 250 ihmistä. Merkittävin elinkeino on retkeilyyn, peuranmetsästykseen ja lohenkalastukseen keskittyvä matkailu. Lisäksi saarella on toiminut vuodesta 1995 lähtien metsäyhtiö Produits forestiers Anticosti. Yhtiö kaataa puita 150 000–175 000 kuutiota vuodessa ja kehittää metsänhoitoa yhteistyössä Kanadan luonnonvaraministeriön kanssa. Québecin provinssihallinto on perustanut saarelle Parc national d’Anticostin kansallispuiston (572 km²) ja Pointe-Heathin (19 km²) ja Grand-Lac-Salén (24 km²) luonnonsuojelualueet.
Anticostinsaaren suojelualueista tuli Unescon maailmanperintökohde vuonna 2023.
Ilmari Järvenpää

Ilmari Järvenpää (s. 26. maaliskuuta 1996) on suomalainen näyttelijä.
BC Place

BC Place on areena Vancouverissa Kanadassa. Areena oli vuoden 2010 talviolympialaisten päänäyttämö, ja siellä järjestettiin kisojen avajaiset ja päättäjäiset.
BC Place on yksi vuoden 2026 Jalkapallon maailmanmestaruuskisojen stadioneista
Areena toimii BC Lionsin (kanadalainen jalkapallo) ja Vancouver Whitecapsin (jalkapallo) kotikenttänä.
Pesäpallon miesten Mestaruussarjan kausi 1953

Pesäpallon Mestaruussarjan kausi 1953 oli järjestyksessään 32. Mestaruussarjan kausi. Suomen mestaruuden vei Jyväskylän Kiri puhtaalla pelillä. Päätösottelussa 4940 katsojan edessä Kiri löylytti kotonaan Lahden Mailaveikkoja 13-3. Myös Lahti oli pelannut siihen saakka tappiotonta sarjaa.
Vimpelissä koettiin kauhun hetkiä ottelussa LMV:tä vastaan, kun katsomorakennelmat antoivat periksi ennätysyleisön alla. Pahemmalta kaikeksi onneksi vältyttiin.
Mestaruussarja.
Sarjataulukko.
Tähti, KooPee ja Riihimäki putosivat.
Ottelut.
Kirin joukkue:
Eino Kaakkolahti,
Vilho Markkanen,
Reino Salonen,
Jaakko Lovén,
Paavo Pollari,
Pertti Jaakkola,
Pentti Paavola,
Olli Talvisto,
Matti Pollari,
Risto Parviainen,
Olli Fredriksson,
Eero Pietarila,
Yrjö Reiko.
Naisten SM.
PPL:n mestaruus
Semifinaali 1 - Loimaa 16. elokuuta
Semifinaali 2 - Liminka 16. elokuuta
Loppuottelu
Naisten Suomen mestaruus ratkaistiin lopullisesti liittojen välisessä (PPL-TUL) finaalissa:
Pallo-Toverit: Anja Riski,
Irmeli Krogerus,
Leila Liusvaara,
Maija Hellman,
Maj-Lis Rehell,
Pirkko Mäntylä,
Seija Knuutila,
Sinikka Koskela,
Sinikka Takasalo,
Urpu Kosonen.
The Medleys

The Medleys on Michael Jacksonin promo-albumi, joka julkaistiin vuonna 1992.
Kappaleet.
Back To The Past Medley
The Dangerous New Jack Medley
Pentti Paavola

Pentti Paavola -nimisiä henkilöitä ovat:
Maskun rautatieasema

Maskun rautatieasema (, ratakm 217+347) on Uudenkaupungin radan varressa sijaitseva lakkautettu rautatieasema. Se perustettiin Maskun kirkonkylään vuonna 1923. Asema sijaitsi liikenteellisesti keskeisellä paikalla, lähellä Rauman valtatietä ja siltä erkanevaa Naantaliin vievää tietä. Myös tie Ruskolle sai alkunsa aseman läheltä. Aseman eteläpuolelta vedettiin sivuraide Kankaisten sorakuopille, joista otettiin 1920-luvulla runsaasti soraa myös radan rakennustyömaalle. Vuonna 1974 sivuraidetta jatkettiin teollisuusalueella sijainneelle pintakäsittelylaitokselle asti. Sivuraide suljettiin vuonna 1996 ja se on myöhemmin purettu. 
Asema muutettiin laiturivaihteesta miehittämättömäksi seisakevaihteeksi 1.6.1967. Tavaraliikenne asemalta lakkautettiin vuonna 1976 ja henkilöliikenne koko radan myötä vuonna 1993. Asema rakennuksineen siirtyi Senaatti-kiinteistöjen myyntilistalle vuonna 2007, jolloin myyntiin tuli 0,25 hehtaarin määräala ja sillä oleva laiturirakennus. Ne siirtyivät uudelle omistajalle vuoden 2008 alkupuolella.
DMC Megamix

DMC Megamix on Michael Jacksonin promo-albumi, joka julkaistiin vuonna 1995.
Kappaleet.
DMC Megamix
DMC Megamix (Edited Version)
Universidade Maputo

Universidade Maputo (UniMaputo tai UM; virallisesti Universidade Pedagógica de Maputo, lyhennys UP) on julkinen korkeakoulu, jota ylläpitää Mosambikin hallitus. Yliopistona se oli ensimmäinen ja ainoa kokonaan omistautunut opettajien koulutukseen Mosambikissa. Perustamisasetuksen mukaan sen nimi on Universidade Maputo, mutta siihen viitataan yleisesti nimellä Universidade Pedagógica de Maputo tai vain nimellä Universidade Pedagógica.
UniMaputon pääkonttori ja pääkampus sijaitsevat Maputossa, ja vuoteen 2019 mennessä sillä oli kampuksia kaikissa maan provinsseissa, ja niissä tehtiin merkittäviä hallinnollisia uudistuksia, jotka rajoittivat sen lainkäyttövallan Mosambikin pääkaupunkiin.
Yliopiston historia.
Universidade Maputo kehittyi alkujaan Eduardo Mondlane -yliopiston kasvatustieteiden tiedekunnan sisällä. Itsenäiseksi oppilaitoksekseen se irrotettiin vuonna 1986 nimellä Instituto Superior Pedagógico (kasvatustieteellinen korkeakoulu). Se keskittyi alkujaan opettajienkoulutukseen.
Vuonna 1989 käynnistettiin yliopistollinen kampus Beiran. Kasvatustieteellisestä korkeakoulusta tuli ensimmäinen korkeakoulu, jolla on kampus Mosambikin pääkaupungin ulkopuolella.
Vuonna 1995, kymmenen vuotta korkeakoulun perustamisen jälkeen, Instituto Superior Pedagógico muuttui yliopistoksi nimellä Universidade Pedagógica (UP).
Yliopiston maakuntakampuksista itsenäisiä yliopistoja ja nimenmuutos.
Vuonna 2019 perusteellisen hallintouudistuksen jälkeen yliopisto siirtyi Maputo kaupungin alaisuuteen, ja sen muista kampuksista muodostettiin autonomisia yliopistoja: Saven yliopisto (Universidade Save), Púnguen yliopisto (Universidade Púngue), Licungon yliopisto (Universidade Licungo) ja Rovuman yliopisto (Universidade Rovuma). Sama uudistus muutti historiallisen nimen Universidade Pedagógica, muotoon Maputon yliopisto (Universidade Maputo, UniMaputo).
Olavi Kuismanen

Olavi Kuismanen (s. 6. marraskuuta 1929 Viipuri) on entinen suomalainen urheilija, jonka lajeja olivat muun muassa pesäpallo.
Olavi Kuismanen pelasi vuosina 1951–1952 Kouvolan Pallonlyöjien, 1953–1955 Haukkojen ja 1956–1959 Pallo-Toverien SM-sarjajoukkueissa. Vuonna 1959 hän saavutti PT:ssa SM-kultaa ja voitti vuonna 1954 SM-sarjan lyöjäkuninkuuden sekä valittiin vuosina 1953 ja 1954 Itä–Länsi-otteluun.
Ammunnassa Kuismasella on kaksi SM-kultaa joukkuekilpailusta ja yksi pronssi henkilökohtaisesta kilpailusta. Keilailussa hän puolestaan nousi M-luokkaan vuonna 1957. Yleisurheilussa hän voitti nuorten SM-pronssia kolmiloikassa vuonna 1945. Lisäksi Kuismanen pelasi myös jääpalloa SM-sarjassa.
Mäkelä (Nastola)

Mäkelä on Lahdessa entisen Nastolan kunnan pohjoisosassa sijaitseva kylä, jossa asuu noin 900 asukasta. Mäkelän Vanajanraitilla sijaitsee Kivijärven koulu, jossa on noin 70 oppilasta. Mäkelän vieressä kulkee Heinolan ja Lahden välinen moottoritie. Pyhäntaalla päin sijaitsee Savontie, joka on lyhyempi kuin moottoritie. Mäkelässä on myös kaksi järveä, Kivijärvi ja Oksjärvi.
Etelä-Savon Lintuharrastajat Oriolus

Etelä-Savon Lintuharrastajat Oriolus ry on luonnonvaraisista linnuista Etelä-Savossa kiinnostuneiden yhdistys. Etelä-Savon lintuharrastajat Oriolus ry on valtakunnallisen BirdLife Suomen jäsenyhdistys.
Orioluksen perustava kokous pidettiin 16.4.1977. Yhdistyksen ensimmäisenä puheenjohtajana toimi Lasse Vilhunen ja yhdistyksen rungon muodostivat savonlinnalaiset lintuharrastajat. Vuonna 2011 jäseniä oli yli 200.
Oriolus on julkaissut saman nimistä lintulehteä "Oriolus".
Kalifornian osavaltionyliopisto, Fullerton

Kalifornian osavaltionyliopisto, Fullerton () eli CSUF on julkinen yhdysvaltalainen yliopisto, toiseksi suurin Kalifornian osavaltionyliopiston kampuksista. Se sijaitsee Fullertonin kaupungissa Orangen piirikunnassa, Los Angelesin liepeillä.
CSUF perustettiin vuonna 1957 (12th State Collega). Se aloitti toimintansa vuonna 1959 nimellä Orange County State College. Se liitettiin Kalifornian osavaltioyliopistojärjestelmään 1960 ja sai nykyisen nimensä ja asemansa vuonna 1972.
Syksyllä 2024 siellä oli kirjoilla 43 662 opiskelijaa, joista runsas 57 prosenttia oli naisia. Opetuskieli on englanti. Lukuvuosi kestää elokuusta kesäkuuhun. Yliopistoon kuuluu kahdeksan korkeakoulua (collegea).
Yliopistolla on merkittäviä urheilujoukkueita koripallossa ja amerikkalaisessa jalkapallossa.
Alumneja ova muun muassa:
Geenin itsekkyys

Geenin itsekkyys () on Richard Dawkinsin kirjoittama vuonna 1976 ilmestynyt evoluutiota käsittelevä kirja. Kirja rakentuu teorialle, jonka perustan oli esittänyt George C. Williams kirjassaan "Adaptation and Natural Selection" vuonna 1966. Dawkins käyttää termiä ”geenin itsekkyys” kuvaamaan geenikeskeistä evoluutionäkemystä vastakäsityksenä eliöön keskittyvälle evoluutionäkemykselle. Geenikeskeisestä näkemyksestä seuraa, että mitä läheisempää sukua kaksi yksilöä ovat toisilleen sitä järkevämpää (geenien tasolla) on käyttäytyä epäitsekkäästi. Tämän vuoksi käsitettä on käytetty erityisesti monien altruismin muotojen selittämisessä.
Kirjassa Dawkins ehdottaa myös termiä "meemi", joka on vastaava ihmisen kulttuurievoluution yksikkö kuin geeni on eliölajien evoluution yksikkö, tosin hieman eri tavalla. 
Kirjan 30-vuotispainoksen esipuheessa Dawkins sanoi ymmärtävänsä, että kirjan nimi saattaa antaa riittämättömän kuvan sen sisällöstä ja että jälkeenpäin ajatellen hänen olisi pitänyt antaa kirjalle nimeksi "Kuolematon geeni".
Kimmo Pietiläisen laatima suomennos ilmestyi vuonna 1993 ja se perustuu vuoden 1989 laajennettuun laitokseen.
”Itsekkäät” geenit.
Kuvaillessaan geenejä ”itsekkäiksi” Dawkins ei tarkoita että geenien toimintaa ohjaisi jokin motiivi tai tahto, vaan että niiden vaikutuksia voidaan tarkasti kuvata "ikään kuin" näin olisi. Keskeinen teesi on, että eteenpäin siirretyt geenit ovat niitä joiden vaikutukset ajavat niiden omaa etua (eli niiden kopioitumista tulevaisuudessa) eivätkä välttämättä eliön tai varsinkaan suuremman ryhmän etua. Tämä näkemys selittää luonnossa esiintyvän yksilötason altruismin erityisesti sukulaissuhteissa: uhratessaan henkensä suojellakseen sukulaisiaan yksilö ajaa geeniensä etua.
Jukka Salminen (muusikko)

Jukka Kalevi Salminen (s. 1956, Hämeenlinna) on suomalainen laulaja ja lauluntekijä. Hän on julkaissut yli 800 laulua, yli 20 äänitettä, nuottikirjoja ja musiikkinäytelmiä.
Salminen säveltää ja sanoittaa, esiintyy päiväkodeissa, kouluissa, perhetapahtumissa ja seurakunnissa eri ohjelmistojen kanssa.
Vuonna 2002 Salminen voitti Salon Vuoden lastenlaulukilpailun sävelmällä "Kirje kuulle" (san. Pirkko Arola). Kirkkohallitus palkitsi hänet elämäntyöstään lauluntekijänä vuonna 2009.
Jukka Salmisen lauluja on julkaistu useissa laulukirjoissa, esimerkiksi Suuri toivelaulukirja -sarja, Lasten Virsi, Nuoren seurakunnan veisukirjat, Laulutuuli-kirjat) ja erityisesti koululaulukirjoissa. Niitä on käännetty ainakin ruotsiksi, viroksi, norjaksi, englanniksi ja unkariksi.
Gustave de Molinari

Gustave de Molinari (3. maaliskuuta 1819 – 28. tammikuuta 1912) oli alankomaalais-ranskalainen taloustieteilijä. Hänet yhdistetään ranskalaisiin (laissez-faire) klassisiin liberaaleihin kuten Frédéric Bastiat ja Hippolyte Castille, ja häntä pidetään ensimmäisenä anarkokapitalismin muotoilijana ja kannattajana.
1840-luvun pariisissa hän osallistui Bastiat'n Vapaakauppayhdistykseen ("Ligue pour la Liberté des Échanges"). Kuollessaan 1850 Bastia kuvasi Molinarin teostensa jatkajaksi. Vuonna 1849, pian vuoden 1848 vallankumousten jälkeen Molinari julkaisi esseen "Turvallisuustuotanto" ja kirjan "Les Soirées de la Rue Saint-Lazare", joissa hän kuvasi, miten oikeuden ja suojelun markkinat voisivat paremmin korvata valtion.
1850-luvulla Molinari pakeni keisari Napoleon III:n uhkauksia Belgiaan. 1860-luvulla hän palasi Ranskaan työstämään vaikutusvaltaista sanomalehteä "Le Journal des Debats", jonka päätoimittaja hän oli 1871–1876. Molinari oli Ranskan taloustieteen seuran lehden "Journal des Économistes" päätoimittaja 1881–1909. Kirjassaan "Huomisen yhteiskunta" (1899) esitti turvallisuus järjestelyjen liittojärjestelmää ja toisti tukensa kilpaileville yksityisille turvallisuuspalveluille.
Molinari on haudattu Pariisin kuuluisalle Père Lachaise -hautausmaalle.
Poliittinen filosofia.
Eräät vaikutusvaltaiset anarkokapitalistit kuten Murray Rothbard ja Hans-Hermann Hoppe pitävät Molinaria aatteen ensimmäisenä puolestapuhujana. "Huomisen yhteiskunnan" vuoden 1977 englanninkielisessä laitoksessa Rothbard sanoi "Turvallisuustuotannon" olevan "historian ensimmäinen anarkokapitalismin esitys", vaikka lisäsikin, ettei tuolloin tunnettu termiä "anarkokapitalismi" ja että de Molinari olisi varmaan torjunut sen termin. Hoppen mukaan "Turvallisuustuotanto" on luultavasti "merkittävin yksittäinen kontribuutio anarkokapitalismin moderniin teoriaan". Jo 1800-luvulla Molinari vaikutti markkina-anarkisti Benjamin Tuckerin ja vapaus-lähtöisten ajattelijoiden poliittisiin filosofioihin.
Vuoden 1899 kirjassaan "Huomisen yhteiskunta" de Molinari puolusti "kansallisuuden vapata muotoutumista" "rauhantilassa" ja vapaudessa (osa II, luku 2):
"Sota on täysi vastakohta kansallisuuden vapaalle muodostumiselle, kansallisuuden valitsemiselle tai siitä luopumiselle."
"Yhteinen rauhan takaaminen ... suojaisi kaikkia valtioita aggressioilta ... ja samalla jokainen valtion osanen olisi vapaa vaihtamaan kansallisuuttaan halutessaan ja tarpeensa mukaan. Luopuminen kansalaisuudesta ei vaarantaisi valtion muun osan turvallisuutta ja siksi sitä ei voisi vastustaa."
"Rotujen, tapojen tai kielen aiheuttamat sisäiset ongelmat katoaisivat rauhantilan tullen. Valtioilla olisi mahdollisimman korkea moraali ja materiaalinen kehitys, koska ne muodostuisivat vapaaehtoisesti ja luontaisten läheisyyksien mukaan muodostuen toisistaan pitävistä tai samanlaisista yksiköistä. Sen sijaan, kun valtioiden yhtenäisyyttä ylläpidetään väkisin, osien suosiminen synnyttää jakoja ja vihaa. Nämä katoavat, kun yhteisöjen synty tapahtuu ainoistaan vapaaehtoisesti valitun isänmaan kautta, joka on yhdessä valittu ja jota yhdessä rakastetaan."
Diana Ross Presents The Jackson 5

Diana Ross Presents The Jackson 5 on The Jackson 5 -yhtyeen ensimmäinen studioalbumi, jonka he julkaisivat Motown-yhtiön alaisena. Albumin "I Want You Back" -single nousi suoraan listaykköseksi Billboard Hot 100 -listalla. Vuonna 2001 albumi julkaistiin remasteroituna yhdessä ABC-albumin kanssa.
Kappaleet.
Puoli A
Puoli B
Laura Ruohola

Laura Ruohola (s. 14. heinäkuuta 1970 Pyhäranta) on suomalainen toimittaja. Hän työskenteli Yleisradion urheilutoimittajana vuosina 1995–2005.
Televisiossa.
Syksystä 2005 kevääseen 2006 Ruohola toimi Nelosen jääkiekkoaiheisen TimeOut-ohjelman juontajana. Vuosina 2006–2011 hän juonsi MTV3:n T.i.l.a.-sisustusohjelmaa. Hän juonsi vuodesta 2015 Liv:lle "Suomen kaunein mökki" -ohjelmaa.
Sotšin talviolympialaisissa 2014 hän tuurasi Ylen kisastudiossa sairauslomalla ollutta Tapio Suomista. Ruohola oli mukana Discovery-kanavan olympiatiimissä Pyeongchangin talviolympialaisissa 2018, Tokion kesäolympialaisissa 2021 ja Pariisiin kesäolympialaisissa 2024.
Muu työura.
Vuonna 2014 Ruohola toimi Kalajoella järjestettyjen loma-asuntomessujen projektijohtajana. Hän toimi vuosina 2018–2022 Suomen Keskustan viestintäpäällikkönä. Nykyisin Ruohola työskentelee "Maaseudun Tulevaisuuden" maataloustiimin vetäjänä.
Ruohola on toiminut vaatealan yrittäjänä. Hän on pitänyt pop up -myymälää muun muassa Raumalla, Porissa ja Kuopiossa.
Koulutus.
Ruohola on valmistunut hallintotieteiden maisteriksi Tampereen yliopistosta. Hän on valmistunut myös sisustussuunnittelijaksi.
Henkivartija (kirja)

Henkivartija on Leena Lehtolaisen rikosromaani vuodelta 2009. Se on henkivartija Hilja Ilveskerosta kertovan sarjan ensimmäinen osa.
Lehtolaisen teosta on toisaalta kuvattu taatuksi tavaraksi, toisaalta Lehtolaista on kiitetty rohkeudesta siirtyä menestyneestä lajista aivan uudelle alueelle. Tyyli ja yhteiskunnalliset teemat ovat edelleen tallella, ja mukana on päivänpolitiikka, kuten ennenkin, mutta aihepiiri, kansainvälinen rikollisuus, on Lehtolaiselle uutta. Kovaa aihetta pehmentävät romantiikka ja inhimillisyys. Ja luonto: Lehtolaiselle läheinen kissaeläin ilves tuli mukaan, kun Lehtolainen oli nähnyt Venäjällä pidetyissä taitoluistelukilpailuissa ilvesturkin. 
Mukana tarinassa on iso annos huumoria: Lehtolainen on tahallaan revitellyt kieli poskessa ja käyttänyt siinä mustaa huumoria.
Juoni.
"Henkivartijan" päähenkilö on uusi Lehtolaisen henkilöhahmovalikoimassa: Yhdysvalloissa koulutuksensa saanut henkivartija Hilja Ilveskero, amatsoni ja peluri. Hän on ollut suomalaisen liikenaisen Anita Nuutisen palveluksessa henkivartijana Venäjällä, mutta on juuri ehtinyt suutuspäissään aiheuttaa irtisanomisensa, kun Nuutinen surmataan. Poliisilla on omat syynsä kiinnostua Nuutisen ratkaisusta, mutta Nuutisen kannalta kyse on lisäksi henkivartijan toimiluvan säilyttämisestä. Perässä kulkee myös venäläisiä liikemiehiä, kuten surmatun entinen yhtiökumppani ja rakastaja Valentin Paskevitš.
Teoksen juonikuviot rakentuvat venäläisten Suomessa tekemien kiinteistö- ja maakauppojen, Itämereen suunnitellun kaasuputken ja kotimaisen politiikan ympärille. Tarinaan kietoutuu Ilveskeron traaginen menneisyys, joka tuo kertomukseen inhimillisen sivujuonteensa, ja mukana on myös Lehtolaisen oma kotiseutu, Inkoon kylämaisemat, jonne Ilveskero vetäytyy piiloon, tai niin hän luulee.
Etelä-Karjalan Lintutieteellinen Yhdistys

Etelä-Karjalan Lintutieteellinen Yhdistys (EKLY) on vuonna 1969 perustettu lintuharrastusta ja linnustonsuojelua edistävä yhdistys, jonka toimialueena on Etelä-Karjala. Se on BirdLife Suomen paikallisyhdistys.
Yhdistyksellä on noin 300 jäsentä. Yhdistyksen pääasiallinen toimintamuoto on linturetkeily sekä havaintoaineiston kerääminen omalla toimialueella. Vuodesta 1974 lähtien yhdistys on julkaissut "Ornis Karelica" -lintulehteä, joka ilmestyy nykyisin kerran vuodessa.
Kentuckyn yliopisto

Kentuckyn yliopisto () on Lexingtonissa Yhdysvaltojen Kentuckyn osavaltiossa toimiva yliopisto. Se on perustettu vuonna 1865. Syksyllä 2008 yliopistossa oli noin 26 000 opiskelijaa.
Yliopiston tunnetuimpia entisiä opiskelijoita ja tutkijoita on nobelisti Thomas Hunt Morgan.
NCAA:n alaisessa yliopistourheilussa Kentuckyn yliopistoa edustaa Kentucky Wildcats -nimellä kulkevat joukkueet. Vahva edustus yliopistolla on perinteisesti ollut etenkin miesten koripallossa, jossa se on mestaruusjuhliin päättyneen kauden 2012 jälkeen voittanut mestaruuden yhteensä kahdeksan kertaa.
Kainuun Lintutieteellinen Yhdistys

Kainuun Lintutieteellinen Yhdistys ry (KLY) on vuonna 1970 perustettu lintuharrastusta edistävä yhdistys.
KLY:n perustava kokous oli Kajaanissa 8.3.1970. Kokouksessa oli läsnä 23 henkilöä. Yhdistyksen toimialueena on Kainuun maakunta. Yhdistys julkaisee epäsäännöllisesti ilmestyvää vuosijulkaisua "Kainuun Linnut".
New Mexicon yliopisto

New Mexicon yliopisto () on yhdysvaltalainen yliopisto, joka toimii Albuquerquessa, New Mexicon osavaltiossa. Yliopisto on perustettu vuonna 1889.
Yliopiston urheilujoukkueet ovat menestyneet etenkin koripallossa ja amerikkalaisessa jalkapallossa.
Kanta-Hämeen Lintutieteellinen Yhdistys

Kanta-Hämeen Lintutieteellinen Yhdistys ry (KHLY) on vuonna 1971 perustettu lintuharrastusta edistävä yhdistys.
KHLY:n toimialueena on Kanta-Häme ja alueen kunnat Hattula, Hausjärvi, Hämeenlinna, Janakkala, Loppi ja Riihimäki. Yhdistys on BirdLife Suomen jäsenyhdistys. Se julkaisee vuosikirjaa "Kanta-Hämeen Linnut".
Vesijaon luonnonpuisto

Vesijaon luonnonpuisto on Päijät-Hämeessä Padasjoen kunnan Vesijaon kylässä sijaitseva luonnonsuojelualue. Vesijaolla sijaitsee laaja valtion omistama metsäalue, jolla Metsäntutkimuslaitos on harjoittanut koetoimintaa vuodesta 1922. Luonnonpuisto perustettiin vuonna 1956, kun osa alueesta jätettiin säästömetsäksi. Vuoden 2008 alussa luonnonpuisto siirtyi Metsätutkimuslaitokselta Metsähallituksen hallintaan.
Vesijaon luonnonpuiston pinta-ala on 114 hehtaaria. Suurin osa siitä on boreaalista vanhaa kangasmetsää, joka on Etelä-Suomen oloissa poikkeuksellisen luonnontilaista. Puiston järjestyssäännön mukaan se on perustettu "säilyttämään koskemattomana edustavaa eteläisen Järvi-Suomen metsäluontoa ensisijaisesti tieteellistä tutkimusta varten". Puistossa on erityisen runsas kääpälajisto, johon kuuluu useita harvinaisia ja uhanalaisia lajeja. Myös linnusto on monipuolinen, sillä puistossa esiintyy monia vanhojen metsien kolopesijälajeja, kuten helmipöllö ja idänuunilintu.
Vesijaon luonnonpuisto on myös Natura 2000 -alue. Se on suljettu retkeilijöiltä.
Kummisetä (elokuvatrilogia)

Kummisetä on Francis Ford Coppolan ohjaama vuosina 1972–1990 ilmestynyt elokuvatrilogia, joka voitti yhteensä yhdeksän Oscar-palkintoa. Se perustuu Mario Puzon romaaniin "Kummisetä" ("The Godfather"), joka ilmestyi alun perin vuonna 1969. Elokuvissa seurataan Corleonen mafiaperheen vaiheita eri vuosikymmenillä ja perheen jäsenten keskinäisten suhteiden kehittymistä.
Elokuvat.
Näyttelijät.
James Caanin roolihahmo Sonny Corleone kuoli trilogian ensimmäisessä osassa, mutta hänet palkattiin toisen osan takaumaan esittämään hahmoa Vito Corleonen syntymäpäivillä. Hänelle maksettiin pienestä roolistaan sama palkka, kuin koko aiemmasta elokuvasta. John Cazale nähdään Fredo Corleonena trilogian kolmannen osan alussa, mutta koska kohtaus on takaumaa aiemmasta elokuvasta, eikä sisällä uutta roolisuoritusta, ei häntä ole merkitty kolmanteen elokuvaan tässä listassa.
Palkinnot.
Elokuvasarjan jokainen osa voitti monia palkintoja ja menestyi myös Oscar-gaalassa hyvin, kun sarjan ensimmäinen elokuva voitti kolme Oscaria ja toinen kuusi, mukaan lukien parhaan elokuvan ja ohjauksen Oscarit. Kolmas elokuva sai seitsemän ehdokkuutta, muttei voittanut palkintoa. Sarjassa esiintyneistä näyttelijöistä kaksi voitti Oscar-palkinnon rooleistaan: Marlon Brando esitti sarjan ensimmäisessä osassa Don Vito Corleonea ja voitti miespääosa-Oscarin. Robert DeNiro esitti nuorta Vito Corleonea elokuvan jatko-osassa jälleen Oscarin arvoisesti, mikä tekee Vito Corleonesta ainoan elokuvahahmon, jonka esittämisestä on myönnetty Oscar kahdesti. Al Pacino sai roolistaan Michael Corleonena Oscar-ehdokkuuden kahdesti: ensimmäisestä elokuvassa parhaasta miessivuosasta ja toisessa elokuvasta parhaasta miespääosasta, muttei voittanut kummallakaan kerralla. "Kummisetä III":sta ainoana näyttelijänä Oscar-ehdokkuuden sai Andy García roolistaan Vincent Mancinina. 
Yhtäläisyydet kirjaan.
Ensimmäinen elokuva "Kummisetä" ("Godfather", 1972) perustuu kokonaisuudessaan Mario Puzon romaaniin, toinen osa "Kummisetä osa II" ("Godfather, part II", 1974) sisältää kirjassa kerrotun Vito Corleonen nuoruustarinan, mutta on muuten uusi tarina. Kolmas osa "Kummisetä III" ("Godfather, part III", 1990) lainaa kirjasta vain henkilöhahmoja. Kirjailija Mario Puzo osallistui jokaisen elokuvan käsikirjoittamiseen.
César Navas

César González Navas (s. 14. helmikuuta 1980 Madrid, Espanja) on espanjalainen jalkapalloilija, pelipaikaltaan keskuspuolustaja. Hän edustaa Venäjän valioliigassa pelaavaa tatarstanilaista Rubin Kazania. __notoc__
Ura.
Navas on Real Madridin kasvatti, mutta ei noussut seuran edustusjoukkueeseen. B-joukkueessa hän pelasi yli 100 ottelua Espanjan kolmanneksi korkeimmalla sarjatasolla Segunda División B:ssä. Ensiesiintymisensä Espanjan korkeimmalla sarjatasolla Primera Divisiónissa hän teki kaudella 2004–2005 Málagan riveissä. Málagan pudottua sarjasta kauden 2005–2006 päätteeksi Navas lainattiin tammikuussa 2007 Gimnàsticiin, joka niin ikään putosi.
Kesällä 2007 Navas kävi englantilaisen Ipswich Townin testissä. Hän loukkasi jalkapöytänsä kesken testijakson, mistä huolimatta seura tarjosi hänelle sopimusta, jonka hän lopulta hylkäsi. Hän jäi kotimaahansa ja solmi elokuun lopulla kaksivuotisen sopimuksen Racingin kanssa, joka maksoi Málagalle noin 300 000 euroa. Toivuttuaan loukkaantumisesta Navas otti paikkansa Racingin avauskokoonpanosta, ja joukkue sijoittui kauden 2007–2008 päätteeksi historiallisesti UEFA Cup -paikkaan oikeuttaneelle kuudennelle sijalle.
Helmikuussa 2009 Navas myytiin 2,5 miljoonalla eurolla tatarstanilaiselle Rubin Kazanille, jonka kanssa hän teki kolmevuotisen sopimuksen. Hän oli yksi Rubinin runkopelaajista, kun joukkue voitti toisen peräkkäisen Venäjän valioliigan mestaruuden kaudella 2009. Hän pelasi myös tappiollisessa Venäjän cupin loppuottelussa TsSKA Moskovaa vastaan sekä kauden 2009–2010 Mestarien liigassa.
Keski-Pohjanmaan Lintutieteellinen Yhdistys

Keski-Pohjanmaan Lintutieteellinen Yhdistys ry (KPLY) on vuonna 1978 perustettu lintuharrastusta edistävä yhdistys.
KPLY:n perustava kokous oli 14.5.1978. Yhdistyksen toimialue on Keski-Pohjanmaa. Se on BirdLife Suomen jäsenyhdistys. Yhdistyksen alueella toimii Tankarin lintuasema.
Keith Van Horn

Keith Adam Van Horn (s. 23. lokakuuta 1975 Fullerton) on yhdysvaltalainen entinen koripalloilija. Hän pelasi Utahin yliopiston joukkueessa opiskeluaikanaan, ja tuli valituksi Western Athletic Conferencen vuoden pelaajaksi kolme kertaa. Philadelphia 76ers varasi Van Hornin toisena pelaajana. Ammattilaisuralla hänen joukkueitaan olivat New Jersey Nets, New York Knicks, Milwaukee Bucks ja Dallas Mavericks.
Van Horn lopetti ammattilaisuransa vuonna 2006, 30-vuotiaana. Hän oli siihen mennessä tienannut 84 miljoonaa dollaria.
Ernst Krohn

Ernst Krohn (16. lokakuuta 1911 Helsinki – 17. syyskuuta 1934 Helsinki) oli suomalainen kuvataiteilija, joka kuului Lokakuun ryhmän perustajiin.
Krohnin isä oli vuori-insinööri Leopold Edward (Leo) Krohn. Krohn opiskeli Suomen Taideyhdistyksen piirustuskoulussa vuosina 1931–1933. Hänen teoksiaan oli ensi kertaa esillä Helsingissä 1933.
Krohn kuoli vesikauhuun, jonka sai oman koiransa puremasta. Koira puri taiteilijaa käteen 31. heinäkuuta Terijoella jossa Krohn oli viettämässä kesää. Vesikauhu ilmeni vasta kuusi viikkoa myöhemmin ja Krohn kuoli sairaalassa Helsingissä.
Texasin kristillinen yliopisto

Texasin kristillinen yliopisto () on yksityinen yliopisto, joka toimii Fort Worthissa, Texasissa, Yhdysvalloissa. TCU perustettiin 1873. Sen taustayhteisö on protestanttinen Disciples of Christ. Syksyllä 2013 yliopistossa oli noin 9725 opiskelijaa. Lukuvuoden opiskelu maksaa noin 28 000 dollaria.
Urheilu.
TCU:n joukkueen tunnusvärit ovat violetti ja valkoinen.
Amerikkalainen jalkapallo.
TCU:n jalkapallojoukkue Horned Frogs pelaa yliopistosarjan I-divisioonassa.
Maskunjoki

Maskunjoki () on Vahdolta alkunsa saava, pääosin Maskun kunnan alueella virtaava joki Varsinais-Suomessa. Se on Hirvijoen suurin sivuhaara ja yhtyy tähän vähän yli kilometrin ennen sen suuta.
Joen valuma-alue on 60 neliökilometriä ja sen järvisyys on 0,1 prosenttia. Joen jokirapukanta on kuollut rapuruttoon 1950-luvulla.
Kemin VPK

Kemin VPK on Kemissä toimiva vapaapalokunta. Palokunta on perustettu vuonna 1898.
Nykyisin Kemin VPK:ssa toimii kolme aktiivista osastoa: "hälytysosasto", "nuoriso-osasto" sekä "naisosasto".
Kemin VPK:n toimitilat sijaitsevat Kemissä Asemakatu 9:ssä.
Vuoden luontokirja

Vuoden luontokirja on WWF Suomen (Maailman luonnonsäätiö) vuosittain palkitsema teos, jossa luonnon- ja ympäristönsuojelun sanoma on vahvasti esillä. Voittajakirjan valinnassa painotetaan etenkin lukijaystävällistä kieltä ja ulkoasua. Kirjan tulee olla suomalaiskustanne, mutta sen ei tarvitse käsitellä Suomen luontoa.
Palkitut.
Lähde
Luettelo Avril Lavignen kiertueista

Tämä artikkeli sisältää kaikki Avril Lavignen tekemät kiertueet.
Try To Shut Me Up Tour.
Try To Shut Me Up Tour oli Avril Lavignen ensimmäinen kiertue. Se alkoi vuonna 2003, missä Lavigne mainosti albumiaan "Let Go". Konsertti (joka myös loppuunmyytiin samassa kaupungissa) kuvattiin Buffalossa New Yorkin osavaltiossa DVD:lle. "My World" (DVD) julkaistiin 3. marraskuuta 2003 Yhdysvalloissa.
Esitetyt kappaleet.
Bändi
Lämmittelijäyhtyeet
Mall Tour.
Live and by Surprise Mall Tour on kanadalaisen Avril Lavignen konserttikiertue, joka pysähtyi yhteensä kahdessakymmenessäyhdessä maassa ympäri Yhdysvaltoja ja Kanadaa. Kiertue alkoi 4. maaliskuuta 2004 eli samainen viikko jolloin "Don't Tell Me" julkaistiin radioissa. Jokaisessa kaupungissa areena/halli ilmoitettiin vain 48 tuntia ennen keikkaa. Yhdessä kitaristinsa Evan Taubenfeldin kanssa Lavigne esitti viisi albumin kappaletta akustisena versiona.
Bonez Tour.
Avril Lavigne päätti tehdä ensimmäisen maailmankiertueensa, jonka hän teki vuosina 2004 ja 2005. Kiertue kantoi nimeä Bonez Tour, joka kiersi ympäri Pohjois-Amerikkaa, Eurooppaa, Aasiaa, Afrikkaa ja Latinalaista Amerikkaa. Lavigne nimesi konsertin nimeksi "Bonez" vastatakseen kysymykseen "mitä on ihosi alla?" (vastaa hänen toisen albuminsa nimeä "Under My Skin"). Live-esiintyminen kuvattiin live-DVD:lle Nippon Budōkanissa, joka sai julkaisuaikanaan nimen "Live at Budokan: Bonez Tour", mikä julkaistiin vain Japanissa.
Esitetyt kappaleet.
Muissa esiintymisissä Avril esitti joko kappaleen "Sk8er Boi" tai "Losing Grip" ensimmäisenä, kappaleen "Complicated" viimeisenä ja jätti kappaleen "Slipped Away" kokonaan pois listalta. Hän esitti myös muita kappaleita, kuten "Mobile", "Things I'll Never Say" ja kolme cover-veriota: "American Idiot" - Green Day, "All The Small Things" - Blink-182 ja "Song 2" - Blur.
Promotional Tour.
Vuoden 2007 aikana Lavigne mainosti albumiaan joissakin TV-konserteissa/live-esiintymisissä. Hän soitti myös kolme kokonaista konserttia Meksikossa ja muissa paikoissa, kuten Roomassa, Hongkongissa ja Venäjällä. Hän soitti myös Kiinassa ensimmäistä kertaa koko uransa aikana. Kiertue oli ennätyksellisesti loppuunmyyty Shangaissa; Euroopassa hän soitti erilaisilla kesäfestivaaleilla. Aasiassa hän osallistui "Summer Sonic"- festivaaleihin Osakassa, Japanissa. Vuoden lopussa hän esiintyi "Jingle Bell Christmas"-konsertissa.
The Best Damn Tour.
The Best Damn Tour on Avril Lavignen konserttikiertue, joka 5. maaliskuuta 2008 ja päättyi 6. lokakuuta 2008. Konsertin pääasiallinen ajatus oli mainostaa Lavignen uusinta albumia "The Best Damn Thing". Kiertueen aikana Lavigne pysähtyi yli 100 paikassa. Tämä kiertue on Lavignen suurin kiertuetuotanto tähän mennessä. Kiertueen ohjasi Jamie King. Kiertue keräsi maailmanlaajuisesti noin 55 miljoonaa dollaria.
Pete Parada

Peter "Pete" Parada (s. 17. heinäkuuta 1970) on yhdysvaltalainen rumpali. Hän on soittanut The Offspring -yhtyeessä vuodesta 2007 vuoteen 2021. Hän on toiminut myös muissa yhtyeissä, joihin lukeutuvat Face to Face ja Saves the Day.
Parada erotettiin The Offspringistä koska lääkärien suosituksesta hänen ei pitäisi ottaa koronarokotetta, koska hän sai lapsena rokotuksen jälkitautina Guillain-Barrén taudin.
Pesäpallon miesten Mestaruussarjan kausi 1954

Pesäpallon SM-sarja 1954 oli tasaisempi kuin SM-sarja koskaan. Seitsemän parasta joukkuetta oli kahden pisteen sisällä ja juoksusuhteita laskettiin tarkasti mitalistien selvittämiseksi. Hamina voitti kuitenkin mestaruuden pisteen erolla seuraavaan ryhmään. Myllykoskella oli ehkäpä parhaat mahdollisuudet mestaruuteen kaksi ottelua ennen sarjan päätöstä, mutta se hävisi viimeisissä otteluissaan Tampereen Pyrinnölle ja Jyväskylän Veikoille ja jäi tiukassa kilpailussa mitalisijojen ulkopuolelle vaikka oli kauden mittaan voittanut kaikki mitalijoukkueet. Tämän lähemmäksi mitalia ei MyKV sittemmin koskaan ole päässytkään. Myös Kouvolan kohtaloksi koituivat Veikot, näiden käytyä viimeistä edellisellä kierroksella vierasvoiton Kouvolasta. Ottelu oli Kouvolan viimeinen, sillä viimeiselle kierrokselle sille oli sattunut huilivuoro. Haminan mestaruus varmistui, kun joukkue haki niukasti pisteet Katajanokan Haukoilta.&lt;br&gt;
Amerikkalainen tv-yhtiö CBS esitteli kanavallaan suomalaista pesäpalloa viiden vuoden tauon jälkeen. 
Mestaruussarja.
Sarjataulukko.
Loimaa, Haukat ja Muhos putosivat.
Haminan mestarijoukkue: Heikki Hattari, Antero Niemelä, Niilo Janhunen, Raimo Jaakkola, Matti Tilli, Rauno Paavola, Jorma Jokinen, Antero Martomaa, Eero Vuorio, kesken kauden loukkaantunut Toivo Niemelä sekä varamies Teuvo Koskiaho.
Lyöjätilasto.
Kirin Reino Salonen ilmoitettiin ensin vieneen lyöjäkuninkuuden. Jälkikäteen kuitenkin todettiin Salosen Muhos-ottelussa lyömä kunnari harhaheitolla saaduksi ja näin kaksi pistettä poistettiin pois hänen sarakkeestaan.
Naisten SM.
Naisten Suomen mestaruus ratkaistiin liittojen mestareiden välisessä (PPL-TUL) finaalissa:
Yhdistyneen kuningaskunnan hallitus

Hänen majesteettinsa hallitus (), tuttavallisemmin Britannian hallitus, on Ison-Britannian ja Pohjois-Irlannin yhdistyneen kuningaskunnan keskushallitus. Se käyttää toimeenpanovaltaa hallitsijan sijasta, jolle toimeenpanovalta varsinaisesti kuuluu. Hallitus koostu virallisesti hallitsijasta valtaneuvostossa (engl. "Privy Council"), ja pääministerin johtama ministeristö on oikeastaan valtaneuvoston poliittista valtaa käyttävä valiokunta. Yhdistyneessä kuningaskunnassa hallituksen jäsenellä viitataan niin sanottuihin "kruunun ministereihin", jotka on valittu hallitukseen jommastakummasta parlamentin kamarista. Hallituksen jäsenet ovat yhdessä sekä yksittäin vastuullisia hallitsijalleen ja parlamentille sekä he välittävät "Hänen majesteettinsa" ehdotuksia parlamentille ja toimivat hänen nimissään.
Hallitusta johtaa pääministeri, jonka itse monarkki nimittää. Pääministeri on tavallisesti parlamentin alahuoneen, House of Commonsin suurimman puolueen puheenjohtaja tai suurimman puoluekoalition johtaja. Uuden halituksen astuessa virkaansa hallitsija lukee sen ohjelman parlamentissä parlamentaarikoille ja pääreille.
Ministeri-käsite on Britanniassa jossain määrin monimutkainen, sillä ministerit jaotellaan siellä eriasteisiin ”rankingeihin”. Täysivaltainen kabinetin jäsen on Secretary of State, jonka alapuolella ovat Minister of State ja Parliamentary Under-Secretary of State. Osa Minister of State -tason ministereistä osallistuu kabinetin istuntoihin ja osa ei. Kabinetti ("Cabinet of the United Kingdom") on siis varsinaisen hallituksen (His "Majesty's Government") osa, johon eivät kuulu kaikki ministerit. Lisäksi kaikkien kabinetin jäsenten titteli ei ole Secretary of State, vaan esimerkiksi valtiovarainministeri on Chancellor of the Exchequer.
Nykyinen hallitus.
Nykyinen hallitus on Starmerin hallitus, joka astui virkaan heinäkuussa 2024.
Nevadan yliopisto, Las Vegas

Nevadan yliopisto sijaitsee Las Vegasin lähellä, Paradisen epäitsenäisen yhteisön (engl. "unincorporated area") alueella. Yliopisto on perustettu vuonna 1957 ja siellä on noin 28 000 opiskelijaa. Se on aikaisemmalta nimeltään Nevada Southern University. 
Yliopiston urheiluseura, UNLV Rebels, pelaa 17 lajin oppilaitossarjoissa. Se on menestynyt erityisen hyvin miesten koripallosarjassa.
Carlos Lavado

Carlos Alberto Lavado Jones (s. 25. toukokuuta 1956 Caracas, Venezuela) on entinen ratamoottoripyöräilijä. Hän on kaksinkertainen 250cc-luokan maailmanmestari vuosilta 1983 ja 1986. Lavado on ainoa venezuelalainen 250-kuutioisten maailmanmestari.
Lavado ajoi ensimmäisen MM-osakilpailunsa kaudella 1978 250-kuutioisten Venezuelan GP:ssä. Hän ajoi heti palkintopallille ollen kisan toinen. Seuraavalla kaudella Lavado voitti Venezuelan GP:n 350-kuutioisissa. Hyvistä esityksistä huolimatta hän pääsi kiertämään täyden MM-sarjan vasta kaudella 1983 ja tuloksena oli maailmanmestaruus. Lavadon uran parhaat vuodet olivat 1983-1986 jolloin hän oli joka kaudella kokonaispisteissä kolmen parhaan joukossa kruunaten uransa kaudella 1986 toiseen maailmanmestaruuteen. Kauden 1986 jälkeen Lavado voitti enää yhden osakilpailun eikä päässyt kokonaispisteissä kymmenettä sijaa korkeammalle. Lavado lopetti kilpauransa kauden 1992 päätyttyä.
Kilpauran jälkeen Carlos Lavado on toiminut Venezuelassa nuorten kuljettajien parissa. Vuodesta 2007 lähtien hän on ollut Venezuelan "Yamaha Fazer Cupin" johtajana. Sarja on tarkoitettu 10-16-vuotiaille ja siinä kilpaillaan 250-kuutioisilla moottoripyörillä. Lavado on suunnitellut myös minibike-sarjan perustamista aloitteleville nuorille kuljettajille, koska minibiket ovat halvempia kuin moottoripyörät.
Lavado valittiin kesällä 2009 Venezuelan urheilun Hall of Fameen.
Ruumiinryöstäjät

Ruumiinryöstäjät, myös nimellä Varastetut ihmiset, ("Invasion of the Body Snatchers") on Don Siegelin ohjaama yhdysvaltalainen tieteis- ja kauhuelokuvan klassikko vuodelta 1956. Se perustuu Jack Finneyn tieteisromaaniin vuodelta 1955. Pääosissa ovat Kevin McCarthy ja Dana Wynter.
Perusjuonena on vieraan ulkoavaruuden elämänmuodon yritys vallata maapallo. Elämänmuoto kaappaa ihmisiä ja korvaa heidät kopiolla. Kopiot ovat kylmän tunteettomia ja loogisia, ja niillä on yhteinen mieli. Yksilöllisyyttä ei suvaita eikä ulkonäöstä voi päätellä, onko joku oma itsensä vai kopio. Elokuvaa pidetäänkin esimerkkinä 1950-luvun kylmän sodan kommunistipelon sävyttämistä töistä.
Uudemmat versiot.
Vuonna 1978 valmistui uudelleenfilmatisointi "Ihmispaholaiset" ohjaajanaan Philip Kaufman. Pääosissa ovat Donald Sutherland, Jeff Goldblum, Veronica Cartwright ja Leonard Nimoy.
Teemaa muunnettiin ympäristötietoisemmaksi 1993 valmistuneessa versiossa, jonka nimenä on "Body Snatchers – hyökkäys jatkuu". Version ohjasi Abel Ferrara, ja pääosissa ovat Gabrielle Anwar, Billy Wirth, Terry Kinney, R. Lee Ermey, Forest Whitaker ja Meg Tilly.
Vuonna 2007 tehtiin uusi versio nimeltä "Invasion – tunkeutujat". Ohjaajana toimi Oliver Hirschbiegel sekä nimettömästi James McTeigue. Pääosissa ovat Nicole Kidman ja Daniel Craig.
Aiheen kulttuurillisia viitteitä.
Ralf Örnin säveltämä hittikappale ”Herneenpalot” on "Ruumiinryöstäjien" inspiroima.
Vastaanotto.
"Ilta-Sanomissa" Timo Malmi kirjoitti "Ruumiinryöstäjien" olevan ”harvinaisen aikuinen scifi-leffa”. ”Ohi aikansa tämä kalifornialaisen pikkukaupungin kuvaus on hallittu ja jännittävä näkemys peloista, jotka tutun ympäristön muuttuminen voi aiheuttaa”, hän kirjoitti elokuvan televisioesityksestä vuonna 2010.
Baltimore Ravens

Baltimore Ravens on amerikkalaista jalkapalloa pelaava joukkue Yhdysvalloissa NFL:ssä. Joukkue on kotoisin Baltimoresta, Marylandista ja pelaa American Football Conferencen pohjoisessa divisioonassa. Joukkue on onnistunut voittamaan Super Bowlin kaksi kertaa, kausina 2000 ja 2012. Se kukisti tammikuussa 2001 pelatussa loppuottelussa New York Giantsin ja helmikuussa 2013 pelatussa loppuottelussa San Francisco 49ersin.
Joukkueen nimi Ravens tulee Edgar Allan Poen runosta Korppi. Poe, joka eli ja työskenteli Baltimoressa, on haudattu kaupunkiin.
Seuran omistaja on Stephen Bisciotti. Baltimore Ravens oli vuonna 2023 "Forbesin" listauksessa maailman 28. arvokkain urheiluseura 4,63 miljardin dollarin arvolla.
Historia.
Ravens perustettiin vuonna 1996, kun Cleveland Brownsin omistaja Art Modell päätti siirtää joukkueensa Baltimoreen. Kuukausien neuvottelujen ja oikeudenkäyntien jälkeen syntyi sopimus, jonka mukaan Modellin joukkue muuttaisi Baltimoreen uutena organisaationa, kun taas Clevelandiin perustettaisiin myöhemmin uusi Cleveland Browns-joukkue.Brownsin pelaajasopimukset ja suurin osa henkilökuntaa siirtyivät Baltimoreen. 
Alkuvaiheessa organisaatiota johtivat päävalmentaja Ted Marchibroda ja toimitusjohtaja Ozzie Newsome, joka oli NFL-historian ensimmäinen afroamerikkalainen toimitusjohtaja. Joukkueen ensimmäisessä draftissa valittiin tuleva Hall of Fame -pelaaja Jonathan Ogden. Myös ensimmäisen kauden draftattu Ray Lewis kehittyi yhdeksi NFL:n parhaimmista puolustajista.
Muutettuaan Baltimoreen joukkue on ollut menestyksekäs. Vuonna 2000 Ravens saavutti ensimmäisen Super Bowl -voittonsa Brian Billickin valmennuksessa kukistamalla New York Giantsin 34-7. Ray Lewis valittiin ottelun arvokkaimmaksi pelaajaksi.
Ravens on ollut pudotuspeleissä kymmenen kertaa vuodesta 2000 lähtien, mukaan lukien neljä peräkkäistä kertaa 2008-2011. Joukkue eteni Super Bowliin myös vuonna 2012 voittaen San Francisco 49ersin. Super Bowlien lisäksi joukkue on voittanut divisioonansa kausina 2003, 2006, 2011 ja 2012. Baltimore Ravensin historian kuuluisimpiin pelaajiin kuuluvat Ray Lewis, Jonathan Ogden ja Ed Reed.
Merkittävät pelaajat.
Pro Football Hall of Fame -pelaajat.
Baltimore Ravensin joukkueesta on valittu kuusi pelaajaa Pro Football Hall of Fameen:
Miamin yliopisto (Ohio)

Miamin yliopisto () on julkinen yliopisto, joka toimii Oxfordin kaupungissa Yhdysvaltojen Ohion osavaltiossa. Vuonna 1809 perustetun oppilaitoksen nimi liittyy sen sijaintiin miami-intiaanien mukaan nimetyn Miami Valleyn alueella. Oxfordin pääkampuksen lisäksi yliopistolla on toimipisteet myös Hamiltonissa, Middletownissa ja West Chesterissä.
Miamin yliopisto on yksi Yhdysvaltojen vanhimmista julkisista yliopistoista. Se tosin alkoi ottaa opiskelijoita vasta vuonna 1824, vaikka sai perustamisoikeuden jo 1809. 1870–1880-luvuilla oppilaitos suljettiin väliaikaisesti varojen puutteessa, mutta avattiin uudelleen vuonna 1885.
Tietoala

Tietoala ry (aiemmalta nimeltään "Tietoalan toimihenkilöt ry") on IT-alan työntekijöiden ammattiyhdistys. Se on kolmanneksi suurin Insinööriliiton jäsenjärjestöistä. Yhdistys kuuluu Insinööriliiton kautta Akavaan. Puheenjohtaja on Jyrki Kopperi.
Tietoala ry ja YTN Tietoala neuvottelevat Tietotekniikan palvelualan yleissitovan työehtosopimuksen työnantajia edustavan Teknologiateollisuus ry:n kanssa. Sopimuksen piiriin kuuluu yli 60 000 työntekijää.
Yhdistys perustettiin 17. helmikuuta 1974 nimellä "ATK-alan Toimihenkilöt ATK-T ry", kun yksityinen sektori alalla alkoi kasvaa. Alkuvuosina se keräsi noin 200 aktiivia, joista monet työskentelivät Tietotehtaalla. ATK-palvelualan työehtosopimuksen yleissitovuuskriteerit täyttyivät vuonna 1997, mutta valitusten jälkeen sitovuus vahvistettiin vasta 2003. Vuosina 2002–2003 Novo Groupin henkilöstöyhdistys yhdistyi ATK-T:n kanssa ja nimi muutettiin muotoon Tietoalan toimihenkilöt. Tietoalan toimihenkilöihin yhtyi myös Tietoväki. Yhdistyksen nimi on 1.3.2018 alkaen Tietoala ry.
Saint Louisin yliopisto

Saint Louisin yliopisto () eli SLU on yksityinen jesuiittojen ylläpitämä yliopisto, joka toimii St. Louisissa Yhdysvaltojen Missourin osavaltiossa. Se on perustettu vuonna 1818 collegeksi, ja vuonna 1832 siitä tuli ensimmäinen yliopisto Mississippin länsipuolella. Siellä suoritettiin myös kaikkien aikojen ensimmäinen tohtorintutkinto Mississippin länsipuolella vuonna 1836. Nykyisin yliopistossa on noin 12 000 opiskelijaa.
Jeff Fisher

Jeff Fisher (s. 25. helmikuuta 1958 Culver City, Kalifornia) on yhdysvaltalainen amerikkalaisen jalkapallon valmentaja ja entinen pelaaja. Hän toimi NFL-seura Los Angeles Ramsin päävalmentajana vuosina 2012-2016 ja Tennessee Titansin päävalmentajana vuosina 1994-2010.
Ura pelaajana.
Fisher pelasi yliopistossa kulmapuolustajana USC:n joukkueessa ja oli voittamassa yliopistomestaruutta vuonna 1978. Hänet varattiin NFL:ään Chicago Bearsin joukkueeseen, jossa hän oli mukana voittamassa Super Bowlia vuonna 1985. Loukkaantumiset lopettivat kuitenkin Fisherin uran lyhyeen.
Ura valmentajana.
Fisher aloitti valmentajana loukkaannuttuaan pahasti. Hän toimi apuvalmentajana Chicago Bearsissa, Philadelphia Eaglesissa, Los Angeles Ramsissa sekä San Francisco 49ersissa. Vuonna 1994 silloinen Houston Oilers palkkasi hänet päävalmentajakseen kesken kauden ja hänet vakinaistettiin kauden jälkeen. Joukkue on sen jälkeen muuttanut nimeään Tennessee Oilersiksi ja siitä Tennessee Titansiksi vuonna 1999. Fisher johdatti joukkueensa Super Bowliin vuonna 2000, mutta joukkue hävisi St. Louis Ramsille. Fisherin ja Titansien tiet erosivat kauden 2010 päätteeksi.
Fisher oli sivussa NFL:stä vain yhden kauden, sillä St. Louis Rams palkkasi hänet päävalmentajakseen kaudelle 2012. Fisher ei pystynyt luotsaamaan Ramsia menestykseen, sillä joukkue ei päässyt kertaakaan pudotuspeleihin Fisherin päävalmentajakaudella. Hän sai potkut kesken kauden joulukuussa 2016.